ગણદેવી | કોંગ્રેસ દ્વારા અપાયેલા ભારત બંધના એલાનને પગલે ગણદેવીમાં મિશ્ર પ્રત્યાઘાત પડ્યા હતા. ગણદેવી બજારમાં કેટલીક દુકાનો બંધ રહી હતી. જ્યારે કેટલીક દુકાનો બે-ત્રણ કલાક બંધ રહ્યા બાદ બપોરે ખુલી ગઈ હતી. શાકભાજી માર્કેટમાં પણ આવા જ પ્રત્યાઘાત આપ્યા હતા. બેંકોએ યથાવત કામકાજ કર્યા હતા. પ્રાથમિક કુમારશાળાના વિદ્યાર્થીઓ શાળા પ્રારંભાયા બાદ થોડો સમય શૈક્ષણિક કાર્ય કરી બાદમાં બંધ કરાવાયું હતું. બસ-રિક્ષા વ્યવહાર યથાવત રહ્યો હતો. કોંગ્રેસના કાર્યકરો સવારથી બંધને સહકાર આપવા રસ્તા પર, બજારમાં આવી લોકોને વિનંતી કરતા મિશ્ર પ્રતિસાદ રહ્યો હતો. ગણદેવી પીએસઆઈ વી.બી.આલે બંદોબસ્ત જાળવ્યો હતો.